**«MED STEMMEN SOM INSTRUMENT SØKER FLERE INSTRUKTØRER»**

Norges Korforbund har siden 2017 tilbudt våre dirigenter og kor å få besøk av instruktører med sangfaglig kompetanse. Prosedyren rundt hvordan dette foregår er beskrevet i fagplanen for [«Med stemmen som instrument».](https://kor.no/media/r5bdtjec/oppdatert-fagplan-og-beskrivelse.pdf) (Les nøye)

**Nå ønsker vi å supplere utvalget av sanginstruktører vi kan anbefale til våre kor.**

Norges Korforbund kan ikke love noe engasjement. Men du vil bli foreslått til kor som etterspør din kompetanse. Det blir også tatt hensyn til geografi. Årsaken er at vi ønsker å holde reisekostnadene nede, om ikke koret ønsker det annerledes.

**Hvem er du?**Du er utdannet sangpedagog med erfaring fra å undervise større grupper eller kor.   
Du har tid til overs for å kunne ta på deg oppdrag på kveld eller helg.  
Du har gode samarbeidsevner, og kan å kommunisere tydelig og vennlig.   
Du har eget foretak, og er selvstendig næringsdrivende.  
Du møter godt forberedt i god tid og liker å jobbe med amatører.

**Dette trenger vi fra deg:**   
Du som instruktør forteller hvem du er, hvilken bakgrunn du har, hva eller hvem du tidligere har jobbet med og hva du mener er dine fortrinn og din spesialkompetanse via >>> [DETTE SKJEMAET](https://docs.google.com/forms/d/e/1FAIpQLSfY93sF7ugU2azhlTe6yb69C1hJLIaDj6jc_gOGhhmgU-lA3g/viewform).   
Du må oppgi tre-fire referanser. Du sender med et bilde og lager en «salgstekst» om deg sjøl som vi sender ut til kor.

**Hva gjør vi i Norges Korforbund:**Vi tar første samtalen med koret/dirigenten og kartlegger behovene. Deretter siler vi ut hvilke instruktører vi mener vil passe for koret. Vi sender så ut et tilpasset utvalg av instruktører til kor som vil ha stemmekurs. Koret velger sjøl hvilken instruktør de vil ta kontakt med.  
Alle avtaler om tid, sted, innhold mm skjer mellom kor/dirigent og instruktør. ([se fagplan for mer info](https://kor.no/media/r5bdtjec/oppdatert-fagplan-og-beskrivelse.pdf))

**Honorar:**Satsene for instruktører ble i 2023 justert opp. Gjeldende Creosatser er følgende:   
7500,- kroner for en dag med instruksjon  
3000,- kroner for en kveld med instruksjon

Kostnader til reise/diett og opphold dekker koret utenom.

[REGISTRERINGSSKJEMA FOR NYE INSTRUKTØRER](https://docs.google.com/forms/d/e/1FAIpQLSfY93sF7ugU2azhlTe6yb69C1hJLIaDj6jc_gOGhhmgU-lA3g/viewform)

[FAGPLAN FOR «MED STEMMEN SOM INSTRUMENT»](https://kor.no/media/r5bdtjec/oppdatert-fagplan-og-beskrivelse.pdf)

[NETTSIDE FOR KOR OM TILBUDET](https://kor.no/aktiviteter-og-konserter/kurs-i-sangteknikk/)